**TUDNIVALÓK A 2020/2021. TANÉVRE TÖRTÉNŐ ÁLTALÁNOS ISKOLAI BEIRATKOZÁSRÓL**

A veszélyhelyzetre való tekintettel a 7/2020. (III.25.) EMMI határozat szabályozza a következő tanévre történő általános iskolai beiratkozást.

**A Tahitótfalui Pollack Mihály Általános és Alapfokú Művészeti Iskola beiskolázási körzete Tahitótfalu.**

Tehát a tahitótfalui lakcímmel rendelkező tanköteles diákok a „körzetes” diákok.

* **A „körzetes” tanulók esetében** a leendő elsősök szüleinek egyelőre külön teendője nincs a beiratkozással kapcsolatban, mert a fenntartónktól, a Váci Tankerületi Központtól megkapott **tanköteles diákok listája alapján minden tahitótfalui leendő elsőst automatikusan felveszünk iskolánkba a KRÉTA elektronikus rendszeren keresztül 2020. április 28-ig.**
* **A körzetes tanulónak meg kell erősítenie ezt a szándékát április 28 és május 15. között lehetőleg on-line módon** (ld. KRÉTA beiratkozás)
* **A nem „körzetes” tanulók esetében, amennyiben iskolánkba szeretné a szülő leendő elsős gyermekét beíratni,** akkor ezt jeleznie kell e-mailen keresztül iskolánk intézményvezetőjének, **Zakar Ágnesnek** a [tahitotfalu.iskola@gmail.com](mailto:tahitotfalu.iskola@gmail.com) címen. Ugyanakkor közölnie kell, hogy melyik iskola a tanuló „körzetes” iskolája. **A nem „körzetes” tanulók esetén az intézményvezető a fennmaradó szabad helyek függvényében 2020. május 21-ig dönt a tanuló felvételéről, illetve az elutasításról. Az intézményvezető tájékoztatja a szülőket és a tanköteles tanuló „körzetes” iskoláját a tanuló felvételéről.**
* **Azon „körzetes” tanulók esetében, akiket szüleik nem a mi iskolánkba szeretnék beíratni,** a szülőknek fel kell venni a kapcsolatot az adott iskola intézményvezetőjével e-mailen keresztül és jeleznie kell, hogy oda szeretné beíratni gyermekét. Ugyanakkor közölnie kell, hogy melyik iskola a tanuló „körzetes” iskolája. **A nem „körzetes” tanulók esetén az adott iskola intézményvezetője a fennmaradó szabad helyek függvényében 2020. május 21-ig dönt a tanuló felvételéről, illetve az elutasításról. Az intézményvezető tájékoztatja a szülőket és a tanköteles tanuló „körzetes” iskoláját a tanuló felvételéről.**

A veszélyhelyzetre való tekintettel kérjük, hogy gyermeke általános iskolai beíratását **lehetőség szerint online módon** intézze a KRÉTA rendszer e-Ügyintézési felületén keresztül, amelyet a <https://eugyintezes.e-kreta.hu/kezdolap> elérhetőségen talál meg.  (használata ld KRÉTA beiratkozás)

* Az online felületen a gyermekek körzetes iskolába való beíratási szándékának megerősítése úgy történik, hogy a gyermek azonosításához szükséges adatok megadása után megjelölik az intézményt. Online jelentkezés esetén a felületre fel lehet tölteni a dokumentumok másolatát, személyes megjelenés esetén pedig kérjük bemutatni, illetve átadni az intézményi ügyintézőnek.
* A 7/2020. (III. 25.) EMMI határozat alapján az online beiratkozás esetén az eredeti iratok bemutatására a 2020/2021. tanév első napján kerül sor.
* Az életvitelszerű ott lakásra és a közös szülői felügyeleti jog gyakorlására vonatkozó nyilatkozatokat elektronikus beiratkozás esetén a KRÉTA e-Ügyintézés felületén - az adatok megadását követően - az „Előnézet” ikonra kattintva tudja letölteni és aláírást követően fel tudja tölteni a rendszerbe.
* Személyes megjelenéssel történő beiratkozás esetén a formanyomtatványokat az intézmény biztosítja.

**Amennyiben az elektronikus úton történő beiratkozás az Ön számára nem megoldható, a köznevelési intézmények lehetőséget biztosítanak a személyes ügyintézésre is.** Tájékoztatjuk, hogy személyes megjelenéssel történő beiratkozás esetén a járványügyi helyzettel összefüggésben bevezetett fokozott óvintézkedésekkel kell számolni.

**Iskolánkban a jelentkezések személyes benyújtására**

**Április 28-május 15-ig hétköznapokon naponta 8-16 óráig van lehetőség** a Kossuth Lajos utca 26. szám alatti épület titkárságán.

A fentiek miatt az általános iskola 1. évfolyamára való beiratkozás időtartama elhúzódik, ezért a szülők türelmét kérjük.

A szülők gyermekük iskolai felvételéről határozatot kapnak 2020. május végéig.

A tanuló osztályba sorolása az általános iskola első évfolyamára történt felvétel után zajlik, melyet a **Pedagógiai Programunk 1. 11. A felvételi eljárás különös szabályai, 1. 11.1. Az általános iskola felvételi eljárása** c. alpontjaiszabályozzák (Pedagógiai Program 33-34. oldal). Mivel iskolánk zeneiskola is, így lehetőség van a leendő elsősök zeneiskolai beíratására az általános iskolába történt beiratkozás után. A **Pedagógiai Programunk 1. 11. 2. pontja szabályozza** **A zeneiskola felvételi eljárását** (Pedagógiai Program 34-36. oldal)**. A Pedagógiai Programunk az iskolai honlapunkon a közérdekű dokumentumok között megtalálható:** [**http://www.pollackmihalyiskola.hu/ckfinder/userfiles/files/PEDPROG032405.pdf**](http://www.pollackmihalyiskola.hu/ckfinder/userfiles/files/PEDPROG032405.pdf)

**Ajánljuk a kedves szülők figyelmébe a honlapunkat:** [**http://www.pollackmihalyiskola.hu/**](http://www.pollackmihalyiskola.hu/)**, ahol friss és sok hasznos információt találnak iskolánkról.**

**A veszélyhelyzet miatt a leendő elsősöknek 2020. 04. 08-ra meghirdetett Iskolába hívogató c. program elmarad.**

**Az iskola központi épületében (a tavaszi szünet, 2020. április 9-14. kivételével) munkanapokon 8-16 óráig ügyeletet tartunk.**

**Keressenek bennünket bátran a következő elérhetőségeken:**

**E-mail:** [**szigetisk@gmail.com**](mailto:szigetisk@gmail.com) **vagy** [**tahitotfalu.iskola@gmail.com**](mailto:tahitotfalu@gmail.com)

**Telefon: 06-26-385-741**

**Szeretettel várjuk a leendő elsős diákokat!**

***Zakar Ágnes***

***intézményvezető***

***Tahitótfalui Pollack Mihály Általános Iskola és Alapfokú Művészeti Iskola***

***2021 Tahitótfalu, Kossuth Lajos u. 26.***

****